Vinnige etes vir 'n week - Goeie Huishouding
Tuis » Vinnige etes vir 'n week
Soms raak die lewe 'n bietjie chaoties en dan voel dit of daar bloot nie genoeg tyd in die dag vir alles is nie. Hierdie maaltydplan vir die week sal jou lewe makliker maak en jou meer tyd vir ander goed gee.
Hierdie vullende botterskorsie-en-lensiegereg is perfek vir #VleisloseMaandag. Dis nie net vinnig en maklik om te maak nie – as daar enige iets oorbly, is dit perfek vir môre se middagete!
Pita met witboontjie-en-tunavulsel
Hierdie witboontjie-en-tuna-pita-resep is ideaal vir 'n maklike, vinnige maaltyd. Jy maak bloot die vulsel, warm die pita op en dan kan almal hulself help. Jy kan ook met die vulsel rondspeel deur ander bestanddele by te voeg of iets uit te laat.
Hoender en bone
Net 'n paar bestanddele, waaronder speserye en basmatirys – dis al wat jy vir hierdie heerlike hoender-en-bonegereg nodig het. En weer eens is oorskiet perfek vir die volgende dag. Maak dus genoeg.
Koeskoesslaai met geroosterde groente
Probeer hierdie koeskoesslaai met geroosterde groente vir 'n ligter maaltyd gedurende die week. Voeg proteïen van jou keuse by as jy wil, en voilà – 'n vullende, gesonde gereg in 'n japtrap.
Gebraaide worsies met 'n keuse van bolae
Op 'n Vrydag is ure voor die stoof waarskynlik die laaste ding waarvoor jy lus is, veral ná 'n lang week. Maak hierdie gebraaide worsies met 'n verskeidenheid bolae. Jy kan kies watter piekels jy daarby wil eet, of jy kan almal maak vir 'n bietjie verskeidenheid.
Dis Saterdag en hopelik kon jy 'n bietjie slaap inhaal, maar jy is steeds nie lus om ure voor te stoof te staan en jou af te sloof nie. Dis nie 'n probleem nie! Hierdie heerlike macaroni-en-kaas is smaaklik, vinnig en maklik om te maak.
Lekkerste romerige sampioene
Maak hierdie smullekker romerige sampioene om saam met steak by Sondag se familiebraai voor te sit. Maak net seker jy het genoeg vir almal!
Besige kok se banoffee-tert
Hierdie maklike banoffee-tert is nie net liplek-lekker nie, maar ook maklik om te maak. Grondboontjiebotter, piesang en karamel – wat 'n kombinasie!
Hierdie resep vir meellose brownies is ideaal vir enige iemand wat glutenintolerant is. Maak seker jy voeg dit by jou resepversameling.
Dis maklik, dis bekostigbaar, dis heerlik, dis hoender. Hier is 'n maaltydplan met hoender as die hoofbestanddeel om te verseker...